Yusuf Dikeç

Yusuf Dikeç (diranakakan 1 Januari 1973) adalah atlit panimbak asal Turki nang batanding dalam balanjaan pistol. Sidin marupakan pensiunan bintara matan gendarmerie Turki wan angguta matan Klub Olahraga Jandarma Gücü. Sidin manarima madali pirak dalam regu campuran pistol angin 10 meter di Ulimpiada Musim Panas 2024 baimbai lawan timnya Şevval İlayda Tarhan. Sidin imbah nitu jadi bintang Ulimpiada Musim Panas 2024 imbah sidin tumbur di media sosial marga panampilan tanang sidin rahatan manimbak.'''

 Riwayat hidup 
Yusuf Dikeç diranakakan tahun 1973 di kampung Taşoluk, distrik Gokson, Propinsi Kahramanmaraş. Imbah manuntungakan sakulah dasar di kampungnya, sidin manuntungakan pandidikan manangah di Gokson. 

Wayah tahun 1994, sidin mandaptar di Sakulah Militir Gendarmerie di Ankara. Imbah lulus, sidin jadi kupral wan ditugasaakan di Mardin. Wayah tahun 1999, Dikeç masuk lagi ka Sakulah Militir Gendarmerie. Imbah satahun, sidin lulus lawan pangkat sarjan. Sidin batugas satahun di Istanbul, nang imbah nitu ditunjuk gasan bagabung lawan Jandarma Gücü di Ankara, parkumpulan ulahraga matan Gendarmerie Turki.

Wayah tahun 2001, sidin mulai main ulahraga manimbak. Imbah nitu, Dikeç umpat tanding di tim nasiunal militer lawan jua tim nasiunal. Sidin imbah nitu lanjut pulang pandidikan di pandidikan pisik wan ulahraga di Universitas Gazi di Ankara.

 Itihi jua 

 Kim Ye-ji, atlit pistol Korea Selatan

 Jujuhutan 

 Pranala luar 
Tumbung:Urang hidup
Tumbung:Kalahiran 1973